Serekê Rûmetî yê Konfederasyonê Yewîya Elewîyan ê Ewropa (AABK) Turgut Okerî rê pê bahaneya ke Erdoganî rê heqaret kerdo, cezaya zîndanî ya 11 mengan û 20 rojan ameye dayene. Roniştişê dewa Edlîyeyê Çaglayanî yê Îstanbulî de ame kerdene. Wekîla HDPyî Zuleyha Gulum û xeylêk îdarekarê rêxistinanê elewîyan roniştiş de amade bîyî.
Verê cû zî pê îdîaya ''kêmkerdişê Serekkomarîye'' Okerî rê dewa amebî akerdene. Heyetê Mehkeme  cezaya zîndanî ya 11 mengan û 20 rojan vurnaye cezaya pereyî ya 7 hezar TLyî.
